Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 144/12/8806	Košice, 13.4.2012
EEČ : 2-65-74-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v obci XXXXX, okr. Košice-okolie, od októbra  2011 do 20.02.2012, neprispieval pravidelne na výživu svojich potomkov XXXXX, nar. 03.05.2005,  XXXXX, nar. 03.05.2005, XXXXX, nar. 11.06.2006  a XXXXX, nar. 29.12.2007, žijúcich u matky XXXXX, hoci mu táto povinnosť vyplýva zo Zákona o rodine , pritom výška alimentačnej povinnosti  bola určená právoplatným verdiktom Okresného súdu Košice - okolie sp. zn. 2 P 202/09 z 29.04.2010 mesačne na každé z detí  sumou 30% zo sumy životného minima a tak mu vznikol dlh na zameškanom výživnom 520,- €,  lebo konanie obvineného nemalo trvalo nepriaznivé následky a páchateľ svoju povinnosť dodatočne  splnil,  
Právna veta:
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva  PZ Odbor kriminálnej polície Oddelenie všeobecnej kriminality sp.zn. ČVS:ORP-59/OVK-KS-2012 zo 20.02.2012 bolo vznesené obvinenie  XXXXX pre prečin zanedbania povinnej výživy § 207 ods.1,ods. 3 písm. b/  Tr. zákona.
 Asociálneho konania sa mal dopustiť XXXXX tak, ako to konštatuje enunciát toho rozhodnutia.
  Vyšetrovateľ Okresného riaditeľstva PZ Košice-okolie predložil vyšetrovací spis s návrhom na zastavenie trestného stíhania voči obvinenému  v zmysle § 215 odsek 1 písmeno h/ Trestného poriadku ( s poukazom na ustanovenie § 86 písmeno a/ Trestného zákona) . Dôvodí tým, že sa nepodarilo preukázať, aby  bol páchateľ prečinu spôsobil trvalo nepriaznivý následok na oprávnenej maloletých osobách, pričom matka oprávneného detí  takýto záver 01.03.2012 vo svojej svedeckej výpovedi odobrila a potvrdila, že skutočne obvinený dodatočne alimentačnú povinnosť voči ich deťom v celom rozsahu splnil a nepociťovala a ani  deti konanie obvineného ako príkorie. 
 Po preskúmaní rozsiahleho spisového materiálu som zistil, že návrh vyšetrovateľa je korektný a má oporu v doposiaľ zhromaždenom dôkaznom aparáte  preto som rozhodol o zastavení trestného stíhania voči obvinenému   § 215 ods.1 písmeno h/ Tr. poriadku ( po zohľadnení § 86 písm. a/ Tr. zákona) .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor